Here is a page extracted from Wikipedia that may contain CSS, HTML, and a lot of unformatted text.

Title: Nerium oleander
Content: O baladre (Nerium oleander (Linnaeus, 1753)) ye una planta d'a orden d'os Gentianales y familia Apocynaceae que ye un matullo u arbol chicot cautivau en tot o mundo en redoladas templadas y subtropicals como planta ornamental y de paisachismo. O suyo cautivo ye tan extenso que no s'ha identificau una rechión d'orichen precisa, encara que per un regular s'asocia con a cuenca d'a Mediterrania.

O baladre creix de 2 a 6 m d'altaria. Se cautiva mas comunament en a suya forma de matullera natural, pero se puede entrenar en un arbol chicot con un solo tronco. Ye tolerant tanto a la sequera como a las inundacions, pero no a las cheladas alongadas.

O baladre contiene cuantos componius toxicos y historicament s'ha considerau una planta verenosa. Manimenos, a suya amargor lo fa desagradable pa os humans y a mayoría d'os animals, per lo que os casos d'enverenamiento son raros y lo risgo cheneral de mortalidat humana ye baixo. A ingestión de cantidaz mayors puede causar ansias, gomecatizos, exceso d'ixalivación, dolor abdominal, caguera ensangrotada y ritmo cardíaco irregular. Lo contacto alongau con a suya sapia puede causar irritación d'a piel, inflamación d'os uellos y dermatitis.

Referencias

Vinclos externos 

Nerium